Diari Oficial de la Generalitat Valenciana


Sumari del DOGV 5035, del 24-06-2005 (2005/7324)

Informació pública de l'ampliació de l'àmbit de suspensió de llicències i alçament puntual de suspensió de llicències.
----------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7324


Organisme emissor
:   Ajuntament d'Asp

Tipus de document
:   Anunci

Informació pública de l'ampliació de l'àmbit de suspensió de llicències i alçament puntual de suspensió de llicències. [2005/A7324]
  
El Ple de l'Ajuntament d'Aspe, en sessió ordinària número 9/2005, celebrada el dia 26 de maig del 2005, va adoptar el següent acord:
  
Primer. Ampliar l'àmbit de la suspensió de l'atorgament de llicències de parcel·lació de terrenys i d'edificació (incloent la nova planta, la reforma, l'ampliació i la rehabilitació) acordat en sessió plenària de data 16 de març del 2005, a les següents tres noves àrees:
  
- Àrea 14: zona de sòl no urbanitzable comú delimitada pel polígon industrial Tres Hermanas II, la CV-84 (cra. d'Elx) i el camí d'Uchel.
  
- Àrea 15: zona de sòl no urbanitzable comú delimitada per la unitat d'execució 8 del sòl urbanitzable del vigent Pla General d'Ordenació Urbana (av. Santa Pola), avinguda d'Elche, camí La Calera i Camino Viejo de Elche.
  
- Àrea 16: zona de sòl no urbanitzable comú delimitada pel Camino Viejo de Elche i sòl no urbanitzable d'especial protecció de forests. El límit nord d'esta àrea 16 és sensiblement coincident amb el traçat de la via pecuària denominada Colada de Hondón a Tabayá.
  
Segon. La suspensió a què es referix el present acord s'extingirà en tot cas en el termini d'un any. Si s'haguera produït dins d'eixe termini la convocatòria de la informació pública del nou Pla General, la suspensió es mantindrà per a les àrees les noves determinacions de planejament de les quals suposen modificació de l'ordenació urbanística i els seus efectes s'extingiran definitivament transcorreguts dos anys des de l'adopció del present acord. Si la convocatòria d'informació pública es produïx una vegada transcorregut el termini de l'any, la suspensió derivada d'esta convocatòria d'informació pública tindrà també la duració màxima d'un any. En qualsevol cas la suspensió s'extingix amb l'aprovació definitiva del nou Pla General. El present acord de suspensió de l'atorgament de llicències podrà alçar-se per mitjà de nou acord plenari per a aquells supòsits en què desaparega la causa de la suspensió, una vegada en tràmit el nou Pla General.
  
Tercer. La suspensió a què es referix el present acord implicarà també la d'acords aprovatoris de nous programes en la zona afectada, excepte alçament puntual de la dita suspensió per a àmbits concrets per mitjà d'acord plenari específic.
  
Quart. Alçar puntualment la suspensió de l'atorgament de llicències de parcel·lació i edificació acordada en sessió plenària de data 16 de març del 2005, quant a les llicències sol·licitades amb anterioritat al 7 d'abril del 2005 i a les quals es referix el llistat elaborat per l'Oficina Tècnica Municipal que va acompanyar l'Acord de la Junta de Govern Local de data 26 d'abril del 2005, citat en l'antecedent tercer del present acord, així com a totes aquelles llicències d'obra menor situades també en els dits àmbits i presentades, així mateix, amb anterioritat al 7 d'abril del 2005; es continuarà, per tant, el tràmit i posterior concessió, si és procedent, de les dites llicències.
  
Quint. Publicar el present acord en el Diari Oficial de la Generalitat Valenciana, a efectes de la seua eficàcia quant a l'ampliació dels àmbits de la suspensió de llicències considerades en els punts primer a tercer.
  
Sext. Comunicar el present acord a l'Àrea de Territori/Urbanisme d'este Ajuntament.